Дарэчы, гэтыя машыны складаюць новы клас выпрабавальнага абсталявання (машыны серыі СІ). Яны распрацаваны на аснове 12 вынаходак пад кіраўніцтвам прафесара Л.А.Сасноўскага. Летась на базе гэтых машын пад кіраўніцтвам М.А.Жураўкова ў рамках Дзяржаўнай навукова-тэхнічнай праграмы “Эталоны і навуковыя прыборы” пачаўся праект па стварэнні персанальнага выпрабавальнага цэнтра для ўніверсітэтаў краіны. Ідэя ў тым, што гэта будзе малапамерны цэнтр настольнага выканання, прызначаны для камплектацыі вучэбных лабараторый па шэрагу дысцыплін механічнага цыкла (супраціўленне матэрыялаў, дэталі машын, праектаванне машын і г.д.). Гэта дазволіць рэзка падняць якасць падрыхтоўкі спецыялістаў па механіцы на базе сучаснага эксперыментальнага абсталявання.